Basarab Panduru, mesaj usturător pentru "tricolori": "Nu m-a dat nimeni pe spate"
- Columbia - România 3-2
- Basarab Panduru, dezamăgit de jucătorii naționalei: "Nu m-a dat nimeni pe spate"
- Panduru, foarte dur cu Marius Marin: "Chiar nu văd ce face bine!"
- Seria de invicibilitate a României s-a încheiat după 2-3 contra Columbiei
- VIDEO | Declarațiile lui Edi Iordănescu după meciul cu Columbia
Columbia - România 3-2
Naționala de fotbal a României a suferit o înfrângere amară în fața naționalei Columbiei, pierzând cu scorul de 2-3, într-un meci amical desfășurat marți seara pe stadionul Wanda Metropolitano din Madrid.
Golurile "tricolorilor" au fost marcate de Ianis Hagi (min. 84) și Florin Tănase (min. 90+4), în timp ce pentru sud-americani au înscris Jhon Cordoba (min. 6), Jhon Arias (min. 36) și Yasser Asprilla (min. 80).
Chiar dacă România a dominat finalul de meci și a reușit să reducă handicapul de trei goluri la unul singur, performanța lor a fost umbrită de inexactități și de jocul solid al Columbiei.
Basarab Panduru, dezamăgit de jucătorii naționalei: "Nu m-a dat nimeni pe spate"
Basarab Panduru, fost internațional al României, nu a fost impresionat de prestația niciunui jucător al echipei naționale, dar a recunoscut calitatea jocului prestat de Columbia. El a subliniat că România nu a mai fost dominată într-o asemenea manieră de mult timp.
"Nu m-a dat nimeni pe spate. Au fost greșeli de marcaj, și cel mai important este să învățăm ceva din această experiență. Mi s-a părut o diferență mare, parcă prea mare. Nu știu când a fost ultima dată când am fost depășiți atât de clar. Mi s-a părut că nu au fost alții mai buni. Toată lumea parcă făcea ce trebuie și aveau mai multe viteze, nu doar una în plus", a declarat Panduru pentru Orange Sport.
Panduru, foarte dur cu Marius Marin: "Chiar nu văd ce face bine!"
Marius Marin a fost criticat pentru prestația sa. Panduru a exprimat dezamăgirea față de contribuția acestuia la efortul ofensiv al echipei și a subliniat lipsa sa de claritate în joc:
"Nu știi de unde să-l iei, crede așa că dacă ne atacă unii și l-ai avea pe el defensiv, parcă ar fi mai bine, dar parcă nu suntem mai bine, pe atac nu ajută deloc, nu prea știu de unde să-l iau, să știi, chiar nu văd ce face bine, ce face bine?" a adăugat fostul internațional.
Seria de invicibilitate a României s-a încheiat după 2-3 contra Columbiei
Pentru naționala României a fost primul eșec după o serie impresionantă de 12 meciuri consecutive fără eșec. Precedenta înfrângere a tricolor a fost înregistrată pe 17 noiembrie 2022, în amicalul cu Slovenia, 1-2.
De partea cealaltă, Columbia își continuă seria impresionantă de inviciblitate, ajungând la 21 de partide fără eșec. Sud-americanii au pierdut ultima oară împotriva Argentinei (0-1, februarie 2022), iar ulterior au reușit să învingă nume mari, precum Germania (2-0), Brazilia (2-1) sau Spania (1-0).
Partida de la Madrid a adus o premieră și pentru Columbia: prima victorie a sud-americanilor împotriva României. Tricolorii au câștigat meciurile directe de la CM 1994 și CM 1998 (3-1 și 1-0), iar amicalul din 2006 s-a încheiat la egalitate, 0-0.
VIDEO | Declarațiile lui Edi Iordănescu după meciul cu Columbia
Urmăriți SPORT.RO și pe Google News